Forud for enhver opsigelse skal du gøre dit forarbejde grundigt og nøje overveje, hvilken begrundelse der ligger bag. Samt hvilke omstændigheder der gør sig gældende i netop den specifikke situation. Særligt når det drejer sig om opsigelser begrundet i medarbejderens forhold, er der en lang række forpligtelser, varsler, etc. som skal overholdes. Herunder f.eks. at advarsler er givet på korrekt vis. I andre tilfælde kan den pågældende medarbejder være særligt beskyttet. Der er med andre ord mange juridiske faldgruber, når en medarbejder skal opsiges. Træder du forkert, risikerer du pludselig at stå med en kedelig sag om usaglig afskedigelse. Det kan i værste fald ende med retssag, og krav om betaling af bod. Samt give både din virksomhed og dig selv et alvorligt hak i jeres omdømme.